- Hindi News
- 15 जून तक गांव गांव में होगा अर्थी फूंक प्रदर्शन
15 जून तक गांव-गांव में होगा अर्थी फूंक प्रदर्शन
भास्कर न्यूज-!- लुधियाना
दो सूत्रीय मांगों को लेकर \\\'वाइंट टीचर्स यूनियन ने पंजाब सरकार की वादाखिलाफी के खिलाफ मोर्चा खोल दिया है। रविवार को हुई यूनियन की मीटिंग में टीचर्स ने 15 जून को पुन: लुधियाना में धरना देने का फैसला ले लिया है। साथ ही सोमवार से पंजाब भर के गांवों में सरकार के खिलाफ अर्थी फूंक प्रदर्शन किए जाएंगे। उनका यह मूवमेंट 15 जून तक चलेगा।
रविवार को जवाहर नगर कैंप स्कूल में हुई यूनियन की मीटिंग में प्रदेश प्रधान दीदार सिंह ने सभी की सहमति से यह फैसला लिया। सदस्यों को संबोधित करते हुए उन्होंने कहा कि पंजाब सरकार लगातार उनसे वादा खिलाफी कर रही है। 26 मई को लुधियाना में शिक्षकों के धरने के दौरान उन्हें प्रशासन ने आश्वासन दिया था कि 512 सीएसएस टीचर्स की 14 महीने की सेलेरी की फाइल केबिनेट की मीटिंग में रखी जाएगी। लेकिन चार दिन गुजर जाने के बाद भी इसका कोई लिखित प्रमाण नहीं दिया गया है। वहीं फरीदकोट जेल में बंद 138 टीचर्स की रिहाई पर लुधियाना पुलिस कमिश्नर का वादा भी कोरा ही सिद्ध हुआ। उन्होंने कहा था कि इस सिलसिले में 31 मई तक शिक्षकों की मीटिंग सीएम से करवा दी जाएगी लेकिन न तो मीटिंग हुई न ही बंद शिक्षकों पर कोई निर्णय ही आया। उन्होंने कहा कि 15 जून को होने वाले धरने से पहले रोजाना गांवों में जाकर लोगों को पंजाब सरकार की असलियत बताई जाएगी और हर रोज अर्थी फंूक प्रदर्शन भी होगा। इस मीटिंग में जनरल सेक्रेटरी बलदेव सिंह, सुनील मोहाली, हरजीत, सरबजीत और अजविंदर मौजूद थे।
tgl_Latn hin_Deva hin_Deva bho_Deva hin_Deva hin_Deva